Філасофска-публіцыстычнае асэнсаванне жыццёвага матэрыялу вызначае аповесць Суд у Слабадзе. Незвычайнага трагізму і сілы ўздзеяння дасягае аўтар, апісваючы зверствы фашыстаў у дачыненні да дзяцей. Галоўны герой падлетак Коля Лецечка ў гады вайны знаходзіўся ў групе дзяцей, у якіх немцы бралі кроў для раненых. Таленавіты Лецечка (і гэта вельмі пераканаўча паказана ў творы) асуджаны на пакутніцкую павольную смерць. Колькі талентаў звялося ў гады вайны, а колькі, раны не залячыўшы, рана паміралі! I ці не ў гэтым адна з прычын нашых сённяшніх праблем, нашай бездухоўнасці?